**MUUTOKSET VARHAISKASVATUKSEN ASIAKASMAKSUIHIN JA VARHAISKASVATUKSEN ASIAKASMAKSUJEN INDEKSITARKISTUS 1.8.2024 ALKAEN**

Varhaiskasvatuksessa perittävien asiakasmaksujen euromäärät tarkistetaan joka toinen vuosi opetustoimen hintaindeksillä ja maksun määräämisessä käytettävät tulorajat yleisellä ansiotasoindeksillä.Indeksimuutos tulee voimaan 1.8.2024 alkaen.

**Akaan kaupungin sivistyslautakunta on 7.3.2024 § 25 hyväksynyt varhaiskasvatusmaksujen indeksitarkistukset 1.8.2024 alkaen.** Opetustoimen hintaindeksillä tarkistettu varhaiskasvatuksen asiakasmaksuista annetun lain 7 §:ssä tarkoitettu kokoaikaisesta varhaiskasvatuksesta perittävä maksu on 1.8.2024 lähtien **enintään** **311** euroa kuukaudessa ja pienin perittävä maksu **30** euroa kuukaudessa. Opetustoimen hintaindeksillä tarkistettu varhaiskasvatuksen asiakasmaksuista annetun lain 8 §:ssä tarkoitettu ikäjärjestyksessä nuorimmasta seuraavasta lapsesta perittävä asiakasmaksu kokoaikaisessa varhaiskasvatuksessa on 1.8.2024 lähtien **enintään** **124** euroa kuukaudessa.

Yleisellä ansiotasoindeksillä tarkistettu varhaiskasvatuksen asiakasmaksuista annetun lain 5 §:n 2 momentissa tarkoitetut varhaiskasvatuksen asiakasmaksun määräämisessä käytettävät tulorajat ovat 1.8.2024 lähtien seuraavat:

|  |  |  |  |  |
| --- | --- | --- | --- | --- |
| **Perheen koko** | **Tuloraja € / kk** | **Maksuprosentti** | **Maksu alk. 30 €/kk, perheen bruttotulot vähintään** | **Maksu 311 €/kk, perheen bruttotulot/kk alkaen** |
| **2 henkilöä** | **4066** | 10,70 | 4347 | 6968 |
| **3 henkilöä** | **5245** | 10,70 | 5526 | 8147 |
| **4 henkilöä** | **5956** | 10,70 | 6237 | 8858 |
| **5 henkilöä** | **6667** | 10,70 | 6948 | 9569 |
| **6 henkilöä** | **7376** | 10,70 | 7657 | 10278 |

Yli kuusihenkisen perheen maksun määräämisessä käytettävän tulorajan lisäys kustakin seuraavasta perheen alaikäisestä lapsesta on 1.8.2024 lähtien 275 euroa.

Esimerkki: perheessä on kaksi aikuista ja kaksi lasta, joista varhaiskasvatuksessa on nuorin lapsista, perheen koko 4, perheen bruttotulot yht. 6300,00 €/kk, 6300,00 €-5956,00 €=344,00 €:sta 10,70 % = 36,81 €, kokoaikainen varhaiskasvatuksen asiakasmaksu on 37,00 €/kk (pyöristys lähimpään euromäärään), valittu tuntivälys on 126-146 h/kk 86 %, maksu siten 36,81 €:sta 86 % =31,66 €/kk. Asiakasmaksu on 32,00 €/kk.

Varhaiskasvatuksen asiakasmaksut tarkistetaan kaikkien varhaiskasvatuksessa olevien lasten osalta 1.8.2024 alkaen. Koska enimmäismaksu muuttuu myös niiden perheiden, jotka ovat aiemmin antaneet suostumuksensa enimmäismaksun perimiseen tulee toimittaa oheinen varhaiskasvatuksen asiakasmaksusopimus ja muutokset –lomake asiakasmaksun tarkistamiseksi 1.8.2024 alkaen, joko edelleen suostumuksella enimmäismaksun perimiseen tai liittämällä siihen perheen tulotositteet.

 2(2)

Perheiden, jotka ovat kevään 2024 aikana toimittaneet tulotositteet ja tämän jälkeen perheen bruttotuloissa ei ole tapahtunut/tapahtumassa vähintään 10 % muutosta, ei tarvitse toimittaa uusia

tulotositteita ja tästä tulee ilmoittaa lomakkeen lisätietoja kohdassa seuraavasti: tulotositteet on toimitettu kevään 2024 aikana ja perheemme bruttotulot ovat edelleen niiden mukaiset.

Perheiden tulee toimittaa lapsensa varhaiskasvatuspaikasta saamansa varhaiskasvatuksen asiakasmaksusopimus ja muutokset -lomake /-lomakkeet (lomake on lapsikohtainen) tulotositteineen **viimeistään pe 26.4.2024 mennessä** osoitteeseen: Akaan kaupunki, Varhaiskasvatus, Sirkesalontie 3, 37800 AKAA tai päiväkotien (ei mahdollista päiväkoti Onnin osalta) kautta sisäisen postimme välityksellä. **Pyydetyt asiakirjat tulee toimittaa paperisina**, koska niitä ei valitettavasti vielä ole mahdollista toimittaa nykyisen järjestelmämme kautta sähköisesti. Mikäli perheet eivät toimita pyydettyjä varhaiskasvatuksen asiakasmaksun tarkistamiseen tarvittavia asiakirjoja em. määräajassa, asiakasmaksu määritetään 1.8.2024 alkaen enimmäismaksun (311,00 €/kk kokoaikainen 100 % varhaiskasvatus) ja valitun tuntivälyksen maksuprosentin mukaisena.

Koska tulorekisteristä ei ole saatavissa kaikkia asiakasmaksuun vaikuttavia tulotietoja, tästä johtuen perheiden tulee edelleen itse toimittaa tulotositteet asiakasmaksun määrittämiseksi perheen bruttotulojen mukaiseksi. Laki varhaiskasvatuksen asiakasmaksuista 1503/2016 ei ole tältä osin muuttunut. Tulorekisteriä käytämme tällä hetkellä vain meille toimitettujen tulotositteiden puutteellisten tulotietojen tarkistamiseen, sieltä saatavissa olevien tulotietojen osalta. Lisätietoja tulorekisteristä [www.tulorekisteri.fi](http://www.tulorekisteri.fi).

**Perheiden bruttotuloistaan toimitettavia tulotositteita ovat mm** palkansaajilta palkkalaskelma (huom. toimitettavassa palkkalaskelmassa on oltava tieto kertymistä palkkakaudelta, kuluvalta ja edelliseltä vuodelta ja maksetun lomarahan määrästä), yrittäjien tulee toimittaa erillinen selvitys yritystoiminnan tuloista –lomake liitteineen (kirjanpitäjä täyttää), työttömyyspäivärahapäätös, Kelan lastenhoidon tukipäätös, Kelan vanhempainpäivärahapäätös, Kelan opintotukipäätös, eläke-/ kuntoutustukipäätös.

**Asiakkailla on aina velvollisuus** ilmoittaa varhaiskasvatustoimistoon **viivytyksettä** muutoksista perheen yhteenlasketuissa bruttotuloissa (muutos vähintään +-10 %) tai perhekoossa. Näistä johtuvia maksujen tarkistuksia tehdään koko varhaiskasvatuksen toimintavuoden (1.8.-31.7.) ajan.

Tarvittaessa lisätietoja varhaiskasvatuksen asiakasmaksuista ja Selvitys yritystoiminnan tuloista –lomakkeen saatte osoitteesta [www.akaa.fi](http://www.akaa.fi), Varhaiskasvatus ja koulut, Varhaiskasvatus, Varhaiskasvatusmaksut ja laskutus ja Haku varhaiskasvatukseen sivun oikeasta reunasta Lomakkeet ja liitteet

Ystävällisin yhteistyöterveisin

Killi Jokila Mervi Heiliö

varhaiskasvatuspäällikkö palvelusihteeri

040 335 3512 040 335 4654